-Γεια σου. Τι κάνεις; -Γεια σας. Τι να σας φτιάξω;
Θέλω έναν καφέ με γάλα.
-Καφέ με γάλα; -Ναι.
-Σκέτο, παρακαλώ. Ευχαριστώ. -Έναν καφέ.
-Με πολύ γάλα. Ναι. -Πολύ γάλα.
-Η Τσέλσι είσαι; -Μάλιστα.
Δεν το πιστεύω!
-Περίμενε. Πήρατε τον καφέ σας; -Τον ξέχασα απ' το άγχος!
-Ξεχάσατε τον καφέ σας. -Μην ξεχάσετε τον… Δικός σας δεν είναι;
-Ορίστε. -Ευχαριστώ, μωρό μου.
Ευχαριστούμε πολύ!
Γεια σας. Καλημέρα.
Ξέρεις, πάντα αναρωτιόμουν, επειδή κι εγώ κι ο μπαμπάς είμαστε δικηγόροι
κι εσύ δεν εξέφρασες ποτέ την επιθυμία να σπουδάσεις νομικά.
Μικρή μ' άρεσε να αντιπαρατιθέμεθα.
-Θα γινόσουν καλή δικηγόρος. -Κι όταν μεγάλωσα.
Σ' άρεσε να επιχειρηματολογείς.
Δεν σ' άρεσε, όμως, να βλέπεις Νόμος και Τάξη με τη γιαγιά σου;
Βλέπαμε Νόμος και Τάξη
ενώ η γιαγιά έκανε στατικό ποδήλατο.
Κι εγώ έκανα διάδρομο δίπλα της.
Στον κόσμο του Νόμος και Τάξη,
τα εγκλήματα πάντα εξιχνιάζονται, οι κακοί πάντα πιάνονται.
-Και δεν κάνουν λάθη. -Σωστά.
Ωστόσο, ξέρουμε…
-Ότι δεν γίνεται έτσι στη ζωή. -Ότι δεν γίνεται έτσι στη ζωή.
Συνέχισε.
Κι είπα "Ακίνητος" κι έπεσα επάνω του.
Είναι ένας λόγος που παλεύω τόσο.
Είμαι κατενθουσιασμένη γι' αυτό!
ΕΧΟΥΝ ΚΟΤΣΙΑ: ΓΥΝΑΙΚΕΣ ΠΟΥ ΕΠΙΖΗΤΟΥΝ ΤΗ ΔΙΚΑΙΟΣΥΝΗ
Πάμε σε ένα εργαστήρι αφήγησης…
ΜΑΝΧΑΤΑΝ ΝΕΑ ΥΟΡΚΗ
με τη Μαρίσκα Χάργκιτεϊ του Νόμος και Τάξη: Ειδική Ομάδα.
Στη ζωή της είναι υποστηρίκτρια επιζησασών σεξουαλικών επιθέσεων.
Και ξέρει τη δύναμη του να λες την ιστορία σου και να σε ακούν.
-Θεούλη μου! Τι τέλεια που είναι! -Γεια σου.
Δεν χαίρεσαι όσο εγώ.
-Χαίρομαι! -Θεέ μου.
Μάλλον πρέπει να χοροπηδάω κι εγώ.
Εδώ είναι το τέλειο μέρος.
-Έχω κάνει γυρίσματα εδώ. -Με κυνηγητό;
-Να μιλάς; -Ήταν μια συνέντευξη.
Μπήκα χαλαρά, έδειξα το σήμα μου.
-Έκανα ερωτήσεις. -Δεν έτρεξες;
Κι είπα "Ακίνητος" και τον έριξα κάτω. Δεν θα κάνουμε αυτό σήμερα.
-Γιατί όχι; -Πάμε;
-Προειδοποίησέ με. Και με ρίχνεις κάτω. -Έγινε!
Ξεκινάμε με το δεξί. Πάμε.
Δύο, ένα. Δύο, ένα. Δύο, ένα. Δύο, ένα. Ένα, ένα, ένα, ένα.
Ναι. Και τώρα κοιτάξτε.
Ζεστάθηκε το σώμα μας, είμαστε έτοιμες για αφήγηση.
Η αφήγηση στο The Moth αφορά μια μεταμόρφωση στη ζωή σου.
ΑΝΝΑ ΡΟΜΠΕΡΤΣ ΕΚΠΑΙΔΕΥΤΡΙΑ ΑΦΗΓΗΣΗΣ
Αφορά την αλλαγή.
Στην επόμενη άσκηση, ό,τι σκεφτείτε πρώτο.
ΣΑΡΑ ΟΣΤΙΝ ΤΖΕΝΕΣ ΕΚΤ. ΠΑΡΑΓΩΓΟΣ
"Παλιά ήμουν…, αλλά τώρα είμαι…"
Υπάρχουν τόσο πολλές διαφορετικές επιλογές!
ΜΑΡΙΣΚΑ ΧΑΡΓΚΙΤΕΪ ΙΔΡΥΤΡΙΑ JOYFUL HEART FOUNDATION
Παλιά πίστευα ότι όλοι ήταν καλύτεροι από μένα
και τώρα ξέρω τι προσφέρω εγώ.
Ζήτω!
-Τι όμορφα. -Μεγάλο ζήτω.
Υπέροχο αυτό.
Για να δούμε. Παλιά φορούσα φούστες.
Τι ωραίο που είναι!
-Και τώρα… -Ναι!
Και τώρα, έχω να φορέσω ίσως απ' το 1999.
Όταν ήμουν Πρώτη Κυρία, πήγα στη Βραζιλία.
Φορούσα ένα ταγέρ Πρώτης Κυρίας με φούστα.
Κάναμε μια ωραία συζήτηση. Ήρθε ο Τύπος.
Είχαν μαζευτεί ένα σωρό φωτογράφοι.
Ολοκληρώσαμε τη συνάντηση, την επίσκεψη.
Επιστρέφω στον Λευκό Οίκο.
Και κάποιος είχε τραβήξει μια φωτογραφία κάτω απ' τη φούστα μου
κι έχει βάλει γιγαντοαφίσες
στο Ρίο για να πουλήσει μια μάρκα εσωρούχων.
Θεέ μου.
Δεν φαινόταν μέχρι επάνω, αλλά άφηνε υπονοούμενα.
Αυτό, λοιπόν, επηρέασε το σκεπτικό μου.
Θα κατέβαινα υποψήφια και σκέφτηκα "Να μου λείπει αυτό.
-Βάλε μια στολή". Οπότε… -Να φύγει απ' τη μέση.
-Θεούλη μου. -Αυτό θα πει αλλαγή.
Έτσι μπράβο.
Κι εγώ έμαθα κάτι νέο για τη μαμά.
Στην καριέρα σου υποδύεσαι ένα δυνατό, αποφασισμένο άτομο
που πρέπει να εξιχνιάζει εγκλήματα και να φέρνει τους κακούς στη δικαιοσύνη.
Τι κάνεις μ' αυτό; Πώς βοηθά;
Ήταν ένα πολύ ενδιαφέρον, απροσδόκητο ταξίδι για μένα
με την Ειδική Ομάδα, διότι αφηγούμασταν ιστορίες σεξουαλικών επιθέσεων
κάθε μέρα στην τηλεόραση, στο καθιστικό σας.
-Όλο αυτό… -Έγινε ορατό.
Ορατό. Αυτό που παραδοσιακά το χώναμε κάτω από το χαλί.
Άρχισαν να πιστεύουν τις επιζήσασες.
Αυτό είναι ζωτικής σημασίας. Ναι!
Άρα, δεν υπάρχει αποτυχία της φαντασίας,
διότι δείχνετε στον κόσμο ότι μπορεί να είναι πιο δίκαιο.
Και, Τσέλσι, αυτό το ακούω πολύ συχνά. "Μακάρι να αναλάμβανες την υπόθεσή μου".
-Αυτό είναι συνταρακτικό. -Ναι, είναι συνταρακτικό.
Όταν πρωτοπήρα τον ρόλο, σκέφτηκα "Πρέπει να κάνω παρέα με αστυνομικούς".
Όταν έκανα την εκπαίδευση SAVI, όμως,
"Πρόγραμμα Παρέμβασης για τη Βία Σεξουαλικών Επιθέσεων",
κυρίως άκουγες.
Όταν κάποιος γίνεται μάρτυρας της ιστορίας σου,
τότε ξεκινά… η δικαιοσύνη.
Υπέροχο αυτό.
ΜΠΡΑΟΥΝΣΒΙΛ ΝΕΑ ΥΟΡΚΗ
Ως επιζήσασα ενδοοικογενειακής βίας και μέντορας στην κοινότητά της,
η Κατρίνα πάντα έβρισκε δύναμη στην ακρόαση.
Πάω να συναντήσω την ίδια και μερικά κορίτσια της
για ένα μάθημα αυτοάμυνας.
ΚΟΙΝΟΤΙΚΟ ΚΕΝΤΡΟ
-Γεια! -Γεια!
-Σε αγκαλιάζω; -Ναι, κι εγώ θέλω.
Εντάξει, ωραία.
Έχω κάνει μόνο ένα μάθημα αυτοάμυνας.
-Εγώ κανένα. -Πριν από καμιά 20ετία.
ΚΑΤΡΙΝΑ ΚΟΥΚ ΜΠΡΑΟΥΝΛΙ ΙΔΡΥΤΡΙΑ YOUNG LADIES OF OUR FUTURE
Θα φάμε της χρονιάς μας.
Θα βάλω τα δυνατά μου.
Αν πέσεις, θα σε σηκώσω. Αν πέσω, θα με σηκώσεις.
-Πάντα. -Εντάξει. Πάμε.
Πέντε! Τέσσερα! Συνεχίστε.
-Τρία. Δύο. -Έτσι. Συνέχισε.
-Τέλος! -Συνέχισε.
-Πολύ αστείο είναι! -Εντάξει, παιδιά!
Λοιπόν, δείξτε μου τη μαχητική σας στάση.
Τη στάση ετοιμότητας, έτσι;
-Πάμε! -Όχι!
Το Young Ladies of Our Future είναι ένα εργαστήρι
για αυτοεκτίμηση, αυτεπίγνωση,
διατροφή, διαλογισμό, αντι-βία.
Το Μπράουνσβιλ ήταν μια γειτονιά
που ένιωθα ότι χρειαζόταν λίγο περισσότερη προσοχή.
Έχει πολλά παιδιά υψηλού κινδύνου.
Έχει ξανακάνει καμιά σας μάθημα αυτοάμυνας;
Όχι.
Όχι. Ήταν αυτό που περιμένατε;
Εγώ περίμενα να έχουν τους τύπους και τις στολές και θα τους ορμούσαμε.
ΛΑΝΑΪΓΙΑ
Δεν το βρήκες αρκετά τρομακτικό; Αυτό εννοείς;
Εγώ φοβόμουν μικρή στο Λιτλ Ροκ όταν…
Είχαμε ανιχνευτές μετάλλων στο γυμνάσιό μου,
γιατί υπήρχαν άπειρα όπλα στη γειτονιά.
Τι θα αλλάζατε στα σχολεία σας;
Χρειαζόμαστε ανιχνευτές μετάλλων
γιατί μαχαιρώνονται ή σκοτώνονται άτομα στα σχολεία.
ΚΑΡΜΕΝ
Στις τουαλέτες και τέτοια. Οπότε με ανησυχεί αυτό.
Θέλω να δικαιωθούν άλλα άτομα,
αφού δεν κατάφερα να δικαιωθώ εγώ.
Ο πρώην μνηστήρας μου ήταν σωφρονιστικός υπάλληλος στο Ράικερς Άιλαντ.
Στις διωκτικές αρχές. Το θεωρούσα πολύ τέλειο.
Μα ήταν απλώς μια κακοποιητική σχέση.
Αποφάσισα να φύγω.
Στις 9 Ιανουαρίου 1993, λοιπόν,
κάναμε μια κουβέντα με τον πρώην μνηστήρα μου.
Κρατούσα στην αγκαλιά μου τη μικρή μου κόρη και ήμουν κι έγκυος τότε.
Είχα πάει μέσα κι έβαλα τη μικρή στο κρεβάτι της
κι όταν βγήκα απ' το δωμάτιο, με απειλούσε με ένα όπλο.
Και μου είπε "Σήμερα θα πεθάνεις, σκύλα".
ΤΟΠΟΣ ΕΓΚΛΗΜΑΤΟΣ
Με πυροβόλησε δέκα φορές.
11 ΙΑΝΟΥΑΡΙΟΥ 1993
Συνήλθα από το κώμα.
ΣΥΝΕΛΗΦΘΗ ΣΩΦΡΟΝΙΣΤΙΚΟΣ
Το πρώτο που ρώτησα ήταν για το μωρό που είχα στην κοιλιά μου.
ΚΑΤΗΓΟΡΗΘΗΚΕ ΓΙΑ ΑΠΟΠΕΙΡΑ ΔΟΛΟΦΟΝΙΑΣ
Ο γιατρός μού εξήγησε ότι το μωρό μου δεν έζησε.
Έζησε για δύο ώρες.
Αυτή είναι η ιστορία μου, λοιπόν.
Μαρίσκα, κάτι που πάντα σεβόμουν πολύ
είναι που αντιμετωπίζεις άτομα που έχουν επιζήσει από φρικιαστικά πράγματα
-ως επιζώντες και όχι ως θύματα. -Ναι.
-Έτσι; Για να μην προσδιορίζονται από… -Όχι.
τις επιλογές που έκανε κάποιος ώστε να τους στερήσει κάτι.
Ακριβώς. Όταν κλέβουν το ρολόι ή το αμάξι κάποιου,
θέλουμε να μας πιστέψουν, να μας σέβονται, να μας ακούσουν.
Όταν κλέβουν ένα κομμάτι του σώματος κάποιου,
κι εκείνος θέλει το ίδιο.
Ακριβώς.
Κι αυτό… Το όραμά μας για το Joyful Heart ήταν ότι η δική σου επιβίωση
είναι ένα παράσημο τιμής.
Αυτή είναι η δύναμή σου.
Μόλις πρόσφατα άρχισα να μοιράζομαι με άλλους ότι κι εγώ έπεσα θύμα βιασμού.
Και νιώθω τόσο
ευγνώμων που μπορώ να το πω αυτό.
Παρότι ήταν ένα μακρύ ταξίδι για μένα,
ακόμη και για μένα, να καταφέρω να το πω.
Μα τώρα λέω "Αυτό που μου συνέβη δεν με προσδιορίζει".
-Σωστά. -Αν μη τι άλλο, δείτε με τώρα.
Όταν όλοι κάθονται σ' ένα δωμάτιο μαζί
κι ακούν κάποια να λέει αυτήν την αληθινή, προσωπική της ιστορία,
κάτι σημαντικό για εκείνες, κάτι που τις ενδιαφέρει,
είναι μια πραγματικά μεταμορφωτική εμπειρία.
Λοιπόν, προσφέρεται κάποια να μιλήσει πρώτη;
Εντάξει.
-Τέλεια! Ωραία! -Ευχαριστώ.
Η μητέρα μου πέθανε στα 34 της.
Κι ο παππούς μου πέθανε στα 34 του.
Έτσι, στα 34α γενέθλιά μου…
Πάντα τα φοβόμουν, τη σημασία τους, λες κι ήμουν η επόμενη.
Κι είχα οργανώσει ένα υπέροχο ταξίδι.
Προσκλήθηκα μαζί με αρκετούς φίλους καλλιτέχνες
να ταξιδέψουμε με μηχανές
στο Λας Βέγκας για το Cirque du Soleil.
Κι ήταν ελαφρώς χαλαροί, τρελιάρηδες χίπηδες.
Και είπα
ότι θα πήγαινα, αν έπαιρνα το αμάξι μου.
Μετά από ταξίδι δυόμισι ωρών, λοιπόν, όλοι είναι του στιλ
"Μαρίσκα, μην πας τόσο εκ του ασφαλούς".
Κι εγώ είπα "Ξέρετε κάτι; Δεν θέλω να ζω μέσα στον φόβο".
Οπότε, πήγα μαζί τους και ταξιδεύαμε.
Και μέσα σε 30 δευτερόλεπτα ίσως,
σε ένα από τα αμάξια που ήταν μαζί μας η οδηγός κοιτούσε το κινητό της
και χτύπησε τη μηχανή μου.
Κι όλα σταμάτησαν. Κι εγώ εκτοξεύτηκα στον αέρα.
Και σκέφτηκα "Δεν το πιστεύω.
Θα πεθάνεις όπως εκείνοι".
Και προσγειώθηκα στο έδαφος και συνειδητοποίησα ότι ήμουν ζωντανή.
Κι ότι δεν κληρονόμησα το κάρμα του παρελθόντος.
Και ξεκίνησε η ζωή μου. Ναι.
Κάνα δυο ακόμη χτυπήματα!
Μια χαρά έτσι.
Πέντε. Τέσσερα. Συνεχίστε.
-Τρία. Δύο. -Το 'χεις. Συνέχισε.
-Τέλος! -Συνέχισε.
Μόλις ξύπνησα απ' το κώμα,
ο γιατρός και το προσωπικό μού είπαν ότι δεν θα μπορούσα να περπατήσω ξανά.
Δεν θα μιλούσα. Δεν θα μπορούσα να ζήσω μια φυσιολογική ζωή.
Μα είχα έναν φυσικοθεραπευτή,
ο οποίος μου είπε πως πίστευε ότι θα περπατούσα ξανά.
Του είπα "Δεν μπορώ να ξαναπερπατήσω.
Οι γιατροί είπαν ότι δεν θα περπατήσω".
Κι εκείνος είπε "Εγώ δεν το πιστεύω αυτό.
Κάτι μου λέει ότι θα το καταφέρεις".
Κι άπαξ κι έκανα εκείνο το πρώτο βήμα,
τίποτα δεν θα με σταματούσε.
Δεν ξέρεις, αν δεν διδαχθείς,
ότι δεν πρέπει να μένεις σε μια τοξική σχέση.
Ότι δεν πρέπει να μένεις σε μια κακή σχέση.
Κι εσύ ζήτησες βοήθεια, σωστά;
-Για την ενδοοικογενειακή βία. -Πολλές φορές, απ' την αστυνομία.
Κι ήρθαν ποτέ;
Ήρθαν, αλλά δεν βοήθησαν ποτέ, διότι ήταν αξιωματικός διωκτικών αρχών.
Είτε είχα μαυρισμένο μάτι είτε σχισμένο χείλος,
έδειχνε το σήμα του και δεν μου έλεγαν τίποτα.
Μ' άφηναν έτσι.
Τελικώς, το σύστημα δικαιοσύνης με απογοήτευσε.
-Έκανε δέκα χρόνια. -Για δέκα πυροβολισμούς.
Γι' αυτό. Έναν χρόνο για κάθε σφαίρα που μου έριξε.
Νιώθεις δικαιωμένη;
Αυτό δεν είναι δικαιοσύνη. Δεν μπορεί να είναι.
Ωστόσο, έγινες αστυνομικός.
Έγινα αστυνομικός,
γιατί ήθελα να μπορώ να προσφέρω όσα δεν έλαβα εγώ.
Τι λες, λοιπόν, στους νέους που σκέφτονται
ότι η αστυνόμευση έχει θέματα στη χώρα μας;
Όντως έχει θέματα. Μα λέω ότι μπορείς να μπεις στο αστυνομικό τμήμα
και να γίνεις μια φωνή και να γίνεις εκείνη η αλλαγή.
Η αστυνομία χρειάζεται γιατί οι άνθρωποι κάνουν εγκλήματα.
Μα δεν τους εκπαιδεύουν να διαχειρίζονται θέματα ψυχικής υγείας.
Δεν τους εκπαιδεύουν να διαχειρίζονται
ένα άτομο που έχει πραγματικά προβλήματα ενδοοικογενειακής βίας.
Η αστυνομία δεν είναι για τα πάντα.
Ωραία.
Είπα στον αρχηγό μου "Θέλω να ιδρύσω ένα πρόγραμμα καθοδήγησης".
Και βρήκε εξαιρετική την ιδέα.
Παίρνουμε άλλη μια βαθιά εισπνοή
και τη βγάζουμε από το στόμα.
Και τιναζόμαστε.
-Ευχαριστούμε πολύ. -Ωραία ήταν.
Η κυρία Κατρίνα μάς δίδαξε
με τι παρέες να αράζουμε.
Και βοήθησε αυτό;
Με βοηθάνε με το χάλια υφάκι μου.
ΚΑΝΕΪΖΙΑ
Ναι.
Αυτή η ομάδα με βοήθησε να αποκτήσω εμπιστοσύνη σ' αυτό που είμαι.
Μ' έκανε να είμαι ο εαυτός μου.
Και μου έδειξε ότι εμείς τα κορίτσια έχουμε πολλές ευκαιρίες
να βοηθήσουμε την κοινότητα. Οπότε, ναι.
Κι έκανα καινούριες φίλες.
Ιδίως αυτήν εδώ την ενοχλητική.
Όταν πρωτοήρθε η Κάρμεν, δεν μιλούσε καν.
Ήταν πάρα πολύ ήσυχη.
Δεν μιλούσε καν και δες πώς είσαι τώρα.
Το κορίτσι μου έφτιαξε τα νύχια της.
-Είναι πειραχτήρι. -Ακριβώς. Πειραχτήρι!
Με κάνεις υπερήφανη, αγάπη μου. Όλες με κάνετε υπερήφανες.
Κι η Μπρίτανι έχει δει το σύστημα δικαιοσύνης από διαφορετικές γωνίες.
Στη δουλειά της ως δικηγόρος που ζητά επιείκεια
για ανθρώπους που καταδικάστηκαν αδίκως.
Και ως κόρη μιας πρώην φυλακισμένης μητέρας.
-Γεια! Τι κάνετε; -Γεια.
-Χαίρω πολύ. -Καλά.
Θα πάμε στο Refoundry να μάθουμε περισσότερα για το έργο του.
Ωραία. Λατρεύω και το όνομα. "Refoundry".
ΝΟΕΛ ΚΛΙΑΡΛΙ ΑΞΙΩΜΑΤΙΚΟΣ ΕΠΙΤΡΟΠΗΣ
Μειώνει την υποτροπή και την ανεργία
για τους αποφυλακισμένους.
Αυτός είναι ο Τζιν.
ΤΖΙΝ ΜΑΝΙΓΚΟ ΕΠΙΧΕΙΡΗΜΑΤΙΑΣ
Από την πρώτη μας ομάδα στη Νέα Υόρκη, δεξιοτέχνης τεχνίτης,
και θα σας δείξει πώς να φτιάξετε κάποια πράγματα.
Κυρίες μου, θα φτιάξετε μια θήκη για κρασιά.
-Ωραία. -Τέλεια.
Θα της δώσουμε παλιά όψη.
-Υπέροχα. -Εντάξει.
Η μία βάφει κι η άλλη μετρά ως το πέντε και σκουπίζει.
Κι αν μετρήσουμε ως το επτά;
Και το επτά μάς κάνει.
Είσαι επιδέξια, Μπρίτανι;
Έπρεπε, πολύ, με τα νομικά επιχειρήματα.
Ναι, ακριβώς! Ισχύει.
Είσαι μία από τις πρωτοπόρους του κινήματος.
ΜΠΡΙΤΑΝΙ Κ. ΜΠΑΡΝΕΤ ΔΙΚΗΓΟΡΟΣ
Ζητούσα επιείκεια προτού καν γίνει μόδα.
Έχω βοηθήσει 36 ανθρώπους να απαλλαγούν από ισόβιες καταδίκες.
Μίλα μας λίγο για το υπόβαθρό σου.
Πάντα ήθελα να γίνω δικηγόρος, η Κλερ Χάξταμπλ.
Θεέ μου, ναι.
Μα στο αγροτικό ανατολικό Τέξας όπου μεγάλωσα
δεν υπάρχουν πολλοί δικηγόροι, και κανένας που να μου μοιάζει.
Για κάποιο διάστημα, λοιπόν, άφησα στην άκρη εκείνο το όνειρο.
Η μαμά μου ήταν στη φυλακή τότε,
οπότε προσπαθούσα να επιβιώσω με την αδελφή μου.
Κι είπα "Σκέφτομαι να πάω στη Νομική".
Έμαθα για τον Νόμο κατά της Κατάχρησης Ναρκωτικών του 1986.
Καμία ανοχή στη χρήση ναρκωτικών και στους εμπόρους ναρκωτικών.
ΑΙΔΕΣΙΜΟΤΑΤΟΣ ΟΥΙΛΙΑΜΣ
Θα δούμε πολλούς φτωχούς ανθρώπους
και συγκεκριμένα μαύρους, να πηγαίνουν στη φυλακή.
Οι πιο εύποροι λευκοί έπαιρναν κοκαΐνη σε σκόνη
και το κρακ είχε πλημμυρίσει τις έγχρωμες κοινότητες.
Το αποτέλεσμα είναι ένας δυσανάλογος αριθμός μαύρων και ισπανόφωνων
στη φυλακή για ναρκωτικά.
Κι η μαμά μου ήταν στη φυλακή. Ήταν εθισμένη στο κρακ.
Και χρειαζόταν επανένταξη, όχι φυλακή.
Και πάντα λέω ότι ξέμπλεξε ασχέτως φυλακής.
Όχι εξαιτίας της.
Θυμάμαι το πρώτο επισκεπτήριο, που μιλήσαμε πίσω απ' το τζάμι.
Κι αυτό που με συγκίνησε εκείνη τη μέρα
ήταν που είδα ένα μικρό αποτύπωμα στο τζάμι,
εκεί όπου κάποιο μικρότερο παιδί είχε προσπαθήσει να αγγίξει τη μητέρα του πριν.
Κι αυτό με λύγισε.
Όταν πάει κάποιος φυλακή, φυλακίζεται όλη η οικογένεια.
Το ξέρω από πρώτο χέρι
κι έτσι γεννήθηκε το Girls Embracing Mothers.
Με το GEM θέλαμε να αποτρέψουμε
να μπει στο σύστημα μια μελλοντική γενιά κοριτσιών,
αλλά και να ακμάσει, όχι μόνο να επιβιώσει.
Κι είναι μια μοναδική επίσκεψη. Έφεραν κολατσιό.
ΑΝΤΖΕΛΙΚΑ ΣΑΡΑΓΚΟΣΑ ΔΙΕΥΘ. ΠΡΟΓΡΑΜΜΑΤΟΣ
Έφεραν ένα μάθημα, καθώς και τη θεραπεία μέσω τέχνης.
-Αγγίζατε η μία την άλλη. -Για να αγγιζόμαστε.
Κι είσαι σε ένα δωμάτιο, αντίθετα με το γνωστό επισκεπτήριο.
Μπαίνεις, κάθεσαι στην απέναντι μεριά και πρέπει να μείνεις εκεί.
Σ' αυτά τα επισκεπτήρια είσαι σε μεγάλο δωμάτιο με την κόρη σου.
Της φτιάχνεις τα μαλλιά, την αγκαλιάζεις.
Γιατί, Μπρίτανι, δεν υπάρχουν κι άλλα τέτοια προγράμματα;
Θέλω να πω… μου φαίνεται τόσο προφανές
ότι υπάρχει τόσο μεγάλη ανάγκη.
Θεωρώ, επειδή έχουμε ένα ποινικό νομικό σύστημα στη χώρα μας
πολύ εστιασμένο στην τιμωρία.
Κι υπάρχει μια μακροχρόνια, παραπλανημένη έκκληση για νόμο και τάξη,
σε βαθμό που έχουμε χάσει την ανθρωπιά.
Αντζέλικα, μίλα μας για το δικό σου ταξίδι που σε φέρνει εδώ σήμερα
και, επίσης, το έργο που κάνεις τώρα.
Πάλευα με τον εθισμό από πολύ μικρή.
Μυήθηκα στη χρήση από συγγενή.
Την τελευταία φορά που μπήκα στη φυλακή ήμουν καθαρή,
ήμουν σε δεκαετή επιτήρηση και δεν μπορούσα να βρω δουλειά.
Κανείς δεν με προσλάμβανε.
Δεν μπορούσα, λοιπόν, να πληρώσω τα τέλη που ορίστηκε να πληρώνω μηνιαίως.
Μα μεγάλωνα τρία παιδιά μόνη μου.
Όταν ξαναπήγα στο δικαστήριο, λοιπόν, με καταδίκασαν σε δύο χρόνια στο Τέξας.
TDC: ΥΠΟΥΡΓΕΙΟ ΠΟΙΝΙΚΗΣ ΔΙΚΑΙΟΣΥΝΗΣ ΤΕΞΑΣ
Η κόρη μου ήταν 11 τότε και μ' είχε δει να μπαινοβγαίνω στη φυλακή.
Άκουγε ότι θα έστρωνα, αλλά δεν γινόταν ποτέ.
Και είχε απηυδήσει.
Στις πρώτες δύο επισκέψεις επικρατούσε απόλυτη σιωπή.
Ήρθε το πρόγραμμα GEM κι ενώ κάναμε ένα πρότζεκτ μαζί
λύγισε κι είπε
"Δεν ξέρω πώς να το κάνω αυτό. Με βοηθάς;"
Ξέρεις, ως μητέρα, αυτές οι λέξεις…
Λαχταράς να σε θέλει η κόρη σου.
Και μόνο χάρη στο Girls Embracing Mothers
κατάφερα να δω έναν διαφορετικό τρόπο ζωής.
Πώς θα βοηθήσουμε να ακμάσουν
και να χρησιμοποιήσουν τις εμπειρίες τους για να βοηθήσουν άλλους;
Γι' αυτό χαίρομαι τόσο πολύ που έχουμε εδώ την Αντζέλικα.
Είναι η διευθύντρια του προγράμματος πλέον.
Το θέμα δεν είναι μόνο η αποφυλάκιση.
-Πού αποφυλακίζουμε τον κόσμο; -Σωστά.
Θεωρώ πολύ σημαντικό το κομμάτι της οικονομικής ενδυνάμωσης.
-Θα έπρεπε να είναι. -Θα σταματήσει ο κύκλος της φτώχειας
που οδηγεί σε βίαια εγκλήματα.
Έχεις αποδείξει ένα λειτουργικό μοντέλο.
Έχεις επιστρατεύσει κι εξαιρετικούς υποστηρικτές
όπως την Κιμ Καρντάσιαν.
Με είδε και υποστήριξε τη δουλειά μου
ένα διάστημα που δεν το έκαναν πολλοί.
ΛΟΣ ΑΝΤΖΕΛΕΣ ΚΑΛΙΦΟΡΝΙΑ
Δεν είναι εύκολο να αμφισβητείς άδικες καταδίκες.
Κι όταν η Κιμ έμαθε τι έκανε η Μπρίτανι, εμπνεύστηκε να βοηθήσει.
Και μετά, αποφάσισε να σπουδάσει νομικά για να κάνει ακόμη περισσότερα
για να βοηθήσει να γίνει πιο δίκαιο το σύστημα δικαιοσύνης.
Αν το σκεφτείς, έχει μια τεράστια παγκόσμια πλατφόρμα.
Εκατοντάδες εκατομμύρια ακολούθους.
Εκατοντάδες εκατομμύρια, πράγμα σχεδόν αδύνατο
-να το αντιληφθείς καν. -Σε κάθε ήπειρο.
-Ίσως και στην Ανταρκτική. -Σίγουρα.
-Τι κάνεις; -Θεούλη μου, κορίτσι μου.
-Γεια. Πώς είσαι; -Μια χαρά.
-Θεούλη μου. -Ωραία.
Κιμ, κι οι δυο είχαμε γονείς δικηγόρους
και, ομολογουμένως, εγώ δεν ήθελα ποτέ να γίνω δικηγόρος.
Εσύ το ήθελες όταν ήσουν μικρή;
Έβλεπες τον μπαμπά σου κι έλεγες "Με φαντάζομαι έτσι;" Όχι;
-Βασικά, ναι. -Αλήθεια;
Στο γραφείο του είχε όποιο βιβλίο τεκμηρίων φαντάζεσαι.
ΚΙΜ ΚΑΡΝΤΑΣΙΑΝ ΜΑΘΗΤΕΥΟΜΕΝΗ ΝΟΜΙΚΟΣ
Κι οι αδελφές μου ήταν στην πισίνα με τους φίλους μας και διασκέδαζαν,
ενώ εγώ ήμουν στο γραφείο του και ξεφύλλιζα τα βιβλία.
Ήταν γραφτό, έτσι;
-Όλα γίνονται για κάποιον λόγο. -Όλα στο ταξίδι.
Έτοιμη να παίξουμε;
Κοιτάζω εσένα, μαμά, γιατί η Κιμ έχει σπουδάσει πιο πρόσφατα.
Δεν ξέρω. Νομίζω πως έχει ένα άδικο πλεονέκτημα.
Άργησα λίγο, αλλά τα κατάφερα.
Λοιπόν. "Υπό ποιες συνθήκες επιτρέπεται η χρήση θανάσιμης δύναμης
για υπεράσπιση;". Ναι;
Όταν κάποιος αντιμετωπίζει ο ίδιος θανάσιμη δύναμη
ή θεωρεί ότι επίκειται θανάσιμη δύναμη.
"Προσδιορίστε τον εκβιασμό και τη ληστεία".
Η ληστεία, συνήθως, είναι ένα σωματικό έγκλημα,
ενώ ο εκβιασμός δεν απαιτεί κάτι τέτοιο.
Άλλος ένας βαθμός, μαμά.
-Να 'σαι καλά. -Ναι. Εντάξει.
Σωστά.
Μαμά, έκανες καλή προσπάθεια.
Ευχαριστώ, αγάπη μου.
Κιμ, ένας λόγος που θέλαμε να σου μιλήσουμε
είναι λόγω του έργου που έχεις κάνει
και της δέσμευσής σου για μεταρρύθμιση της ποινικής δικαιοσύνης.
Πες μου για την απόφαση να πας στον Λευκό Οίκο.
Θυμάμαι ότι είχα μια συνάντηση στην Αίθουσα Ρούζβελτ.
Ήταν για επιείκεια,
κι είχα μαζί τους μέντορές μου.
Κι έλεγαν όλες τις συντμήσεις,
-που δεν είχα ιδέα τι σήμαιναν. -"Φέρτε αποκωδικοποιητή".
Του στιλ, "το DOJ". Κι εγώ στέλνω μήνυμα "Τι είναι το DOJ;"
Και μου λέει "υπουργείο Δικαιοσύνης".
Και λέω "Πού να το ξέρω εγώ; Δεν έχω ξανάρθει εδώ".
-Τότε αποφάσισες να πας στη Νομική; -Ναι.
-Τέλειο. Τι σπουδαία στιγμή. -Γιατί ντράπηκα τρομερά.
Και παρότι μου πήρε ενάμισι χρόνο παραπάνω
επειδή δεν μπορούσα να περάσω τις εξετάσεις…
Δεν τα παράτησες.
Δεν τα παράτησα.
Και τα παιδιά μου ήταν εκεί
κάθε φορά που άνοιγα τα αποτελέσματα, και μ' έβλεπαν να κλαίω.
Και την τελευταία φορά που έκλαψα,
-ήταν δάκρυα ευτυχίας… -Ναι. Χαράς, έτσι;
επειδή τα κατάφερα.
Αυτός είναι ένας λόγος που παλεύω τόσο σκληρά.
Επειδή αν συνελάμβαναν ποτέ τα παιδιά μου,
δεν έχουν και τόσες ελπίδες όσο αν συνελάμβαναν εμένα.
-Ή τα δικά μου λευκά παιδιά. -Αν συνελάμβαναν τα δικά σου, ναι.
Κι αυτό ήταν κάτι που ένιωσα ότι μου δίνει κίνητρο να προχωρήσω.
Συχνά ταυτιζόμαστε με ιστορίες
που μιλούν για μια μετατόπιση οπτικής.
Κι αρχίζεις να βλέπεις τον κόσμο λίγο διαφορετικά
ή τον εαυτό σου στον κόσμο λίγο διαφορετικά.
Η επόμενη;
-Εντάξει. -Ωραία.
-Σειρά σου! -Θα σας πω μια διαφορετική ιστορία.
Ωραία! Ωραία, χρειαζόμαστε λίγη…
Λίγη ποικιλία!
Το μόνο που ήθελα στην Α' Δημοτικού ήταν να με αντιμετωπίζουν όπως όλους,
αλλά ίσως, στα κρυφά, να είμαι η αγαπημένη της κυρίας Μίτσελ.
Για κάποιο διάστημα, όμως, άρχισαν να εξαφανίζονται οι εργασίες μου.
Ήμουν πάντα πολύ συνεπής,
διότι, και πάλι, ήθελα διακαώς να είμαι η αγαπημένη της.
Μια μέρα, λοιπόν, η κα Μίτσελ κρύφτηκε στην τάξη στο διάλειμμα
κι είδε το αγοράκι να παίρνει την εργασία απ' το θρανίο μου,
να σβήνει το όνομά μου, να γράφει το δικό του
και να την παραδίδει ως δική του.
Και το αγοράκι αποβλήθηκε.
Πάμε δυο βδομάδες παρακάτω, όπου το ίδιο αγοράκι με βρίσκει
ενώ είχαμε την ώρα παιχνιδιού.
Κι είπε "Γιο, Τσέλσι, φαίνεται πως συμπαθείς πολύ την κα Μίτσελ".
Κι είπα "Τη λατρεύω".
Είπε "Ξέρεις ποιο είναι το πιο ωραίο κομπλιμέντο;"
Κι εγώ είπα πως όχι.
Κι απαντάει "Άντε πηδήξου".
Πήγα στην κυρία Μίτσελ, λοιπόν, και είπα "Κυρία Μίτσελ, άντε πηδήξου".
Κι είχε μια έντρομη όψη!
Κι εγώ έβαλα τα κλάματα γιατί κατάλαβα πως κάτι είχε πάει πολύ στραβά.
Μα δεν ήξερα τι ήταν αυτό.
Και στη Σχολική Περιφέρεια Λιτλ Ροκ
ίσχυε ακόμη η υποχρεωτική σωματική τιμωρία.
Εγώ ακόμη έκλαιγα κι έπρεπε να βάλω τα χέρια μου στον τοίχο του διαδρόμου
για να με χτυπήσει η κα Μίτσελ.
Και νόμιζα πως ήρθε το τέλος.
Αφού με χτύπησε, λοιπόν, μ' έκανε μια τεράστια αγκαλιά
και μου είπε "Αύριο είναι μια νέα ημέρα".
Κι όταν γύρισα στο σπίτι, οι γονείς μου μου έδειξαν πώς να χρησιμοποιώ το λεξικό.
Υπέροχο.
-Εκείνο το παλιόπαιδο! -Θα το βρω εκείνο το μικρό!
-Υπέροχη ιστορία. -Ακριβώς.
Νομίζω, όμως, πως αυτό που με άγγιξε περισσότερο
είναι που στο τέλος σε αγκαλιάζει
και σου λέει ότι αύριο είναι άλλη μέρα.
ΚΛΟΪ ΣΑΛΜΟΝ ΕΚΠΑΙΔΕΥΤΡΙΑ ΑΦΗΓΗΣΗΣ
Και που κατάλαβες ότι δεν είσαι κακό παιδί.
Μα όλες αυτές οι ιστορίες αφορούν τη γένεση
όπου πραγματικά μάθαμε κάτι ή κάτι μας αποκαλύφθηκε ή…
Είναι τα δομικά στοιχεία που μας κάνουν αυτό που είμαστε σήμερα.
Η μεταρρύθμιση της ποινικής δικαιοσύνης είναι μια δύσκολη συζήτηση.
Από τη μια, χάρη στην πλατφόρμα σου, έχεις ένα ευρύ ακροατήριο γι' αυτό που κάνεις.
Από την άλλη, σε κρατά εκεί πάνω και σε κάνει στόχο.
Πώς έχουν αντιδράσει οι ακόλουθοί σου;
Κι υπάρχουν υποθέσεις για τις οποίες βλέπεις ένα κύμα στα σόσιαλ;
Ένας σελέμπριτι ίσως να επηρεάσει κάποιους
και μερικές φορές, λειτουργεί εναντίον μας.
Πάντα σκέφτομαι τη σωστή στρατηγική, λοιπόν.
Μόλις αποφασίσω να ζητήσω τη βοήθεια των φαν από τα σόσιαλ μίντια,
νιώθουν αφοσιωμένοι, θέλουν να βοηθήσουν.
Μια από τις πιο απίθανες μέρες ήταν όταν θα γινόταν μία εκτέλεση
και το ανεβάζω στα σόσιαλ μίντια.
ΠΑΡΟΙΜΙΑΙ 24:11 ΜΗ ΔΙΣΤΑΣΕΙΣ ΝΑ ΕΛΕΥΘΕΡΩΣΕΙΣ
ΕΚΕΙΝΟΥΣ ΠΟΥ ΑΔΙΚΑ ΤΟΥΣ ΤΡΑΒΟΥΝ ΣΤΟΝ ΘΑΝΑΤΟ.
Μετά, όμως, είχα πρόβα για τα Skims.
Και να επιλέξω τα μακιγιάζ μου, γιατί πρέπει να εγκρίνω το προϊόν
μέσα σε μία ώρα για να λανσαριστεί.
#ΒΟΗΘΗΣΤΕ ΝΑ ΣΩΘΕΙ Ο ΜΠΡΑΝΤΟΝ
Εκτελείται ένας άνθρωπος κι εγώ κάνω όλα αυτά και κλαίω.
ΔΕΝ ΠΡΕΠΕΙ ΝΑ ΕΚΤΕΛΕΣΤΕΙ:
1. ΗΤΑΝ 18 ΤΟΤΕ. 2. ΔΕΝ ΠΥΡΟΒΟΛΗΣΕ ΕΚΕΙΝΟΣ.
Τα παιδιά μου με ρωτούσαν γιατί κλαίω.
Και τον έβαλα σε ανοιχτή ακρόαση για να τους μιλήσει.
2 ΩΡΕΣ ΓΙΑ ΤΗΝ ΕΚΤΕΛΕΣΗ ΤΟΥ ΜΠΡΑΝΤΟΝ.
Είναι η τελευταία του ώρα και θέλω να μοιραστώ εκείνο το ταξίδι με τον κόσμο
ώστε να καταλάβουν ότι υπάρχει ένας άνθρωπος πίσω από την εκτέλεση.
Υπάρχουν οικογένειες από πίσω.
Και κάποιες φορές έχουμε καταφέρει να σταματήσουν εκτελέσεις.
Κι άλλες φορές, όχι.
ΜΠΟΡΩ ΝΑ ΛΕΩ ΜΕ ΤΙΣ ΩΡΕΣ ΠΟΣΟ ΥΠΕΡΟΧΟΣ ΑΝΘΡΩΠΟΣ ΗΤΑΝ.
ΠΡΕΠΕΙ ΝΑ ΑΛΛΑΞΕΙ: ΤΟ ΣΥΣΤΗΜΑ ΜΑΣ ΕΙΝΑΙ ΧΑΛΙΑ
Δεν μπορώ να πιστέψω ότι δεν πρόσεξα νωρίτερα στη ζωή μου τέτοιες αδικίες.
Εσύ μεγάλωσες με υπέροχους γονείς
που σου έμαθαν πάρα πολλά για τον κόσμο από πολύ μικρή.
Κι ήθελαν να έχω κι άποψη.
Η διαδικασία να αποκτήσεις άποψη σου δίνει δύναμη και σου διδάσκει πολλά.
Εμένα δεν μου ζητούσαν ποτέ την άποψή μου για καταστάσεις…
Δεν είχα ιδέα. Ζούσα σε μια φούσκα στο Μπέβερλι Χιλς.
Εγώ, όμως, δεν θα μεγαλώσω έτσι τα παιδιά μου.
Όταν ήμουν μικρή, συνέλαβαν τον θείο Ρότζερ
και πήγε στη φυλακή επειδή πούλησε κοκαΐνη σε μυστικό αστυνομικό.
Και θεωρώ πως εκείνη η εμπειρία με επηρέασε βαθύτατα,
γιατί αυτός ο άνθρωπος μου είχε δείξει μόνο αγάπη.
Προσπαθούσα να συμβιβαστώ με το γεγονός ότι κάποιος που εγώ ήξερα για καλό
είχε κάνει κάτι που δεν ήταν καλό,
ωστόσο μία πράξη δεν τον προσδιορίζει.
Ακριβώς.
Χωρίς να λέμε ότι δεν αξίζουν την ποινή.
Όταν δουλεύεις για τη μεταρρύθμιση,
ο κόσμος πιστεύει πως αυτό σημαίνει ότι δεν είσαι σκληρός με το έγκλημα
-εκεί που πρέπει. -Συμφωνώ.
Γιατί να μην έχουμε περισσότερα κέντρα επανένταξης αντί για φυλακές;
Απλώς χαραμίζουμε τη ζωή κάποιου, ενώ οι άνθρωποι πραγματικά αλλάζουν.
Πιστεύω στις δεύτερες ευκαιρίες.
ΦΥΛΕΤΙΚΟ ΕΘΝΟΣ ΓΙΟΥΡΟΚ ΚΑΛΙΦΟΡΝΙΑ
Είμαστε στη βόρεια Καλιφόρνια,
ένα από τα ομορφότερα μέρη σε ολόκληρο τον κόσμο.
Θα συναντήσω τη δικαστή Άμπι,
που πρωτοπορεί με ένα ξεχωριστό φυλετικό ποινικό σύστημα
βασισμένο στις αξίες και την κουλτούρα της φυλής Γιούροκ.
Πιστεύει ότι πρέπει να επικεντρωθούμε στην επανόρθωση των κοινοτήτων,
όχι απλώς να τιμωρούμε ανθρώπους.
Υπάρχουν διδάγματα που μπορούμε να πάρουμε
για την απονομή και την αντίληψη της δικαιοσύνης με διαφορετικούς τρόπους.
Ποτέ δεν το κάναμε αυτό.
-Το έχουμε κάνει αυτό στο δικαστήριο; -Όχι.
Γεια σας!
Γεια σου. Καλώς ήρθες.
Είναι τόσο τέλεια.
Πώς να σε λέμε, γιατί δεν θυμόμαστε;
-Το Χίλαρι είναι ωραίο. -Έτσι θα σε λέμε, εντάξει.
-Έχεις ξαναφάει βελανιδόσουπα; -Όχι. Ανυπομονώ.
ΛΟΡΑ ΟΥΑΪΤ ΓΟΥΝΤΣ
Θα την κάνουμε σπέσιαλ για σένα.
Θα σου δώσω και τη μικρή πέτρα.
Εντάξει.
Δεν είναι γρήγορο φαγητό.
-Αν αναρωτιόσουν. -Στα σίγουρα.
Πήρα το πιο σκληρό βελανίδι της κομητείας.
Ποιες είναι κάποιες από τις παρεμβάσεις που έχεις δει ότι λειτουργούν;
Το όλο ζήτημα με το δικαστικό σύστημα
είναι ότι δεν μπορείς να έχεις νικητές και χαμένους,
γιατί όλοι θα ζούμε μαζί.
Πρέπει να βρεις τρόπο να το κάνεις πολιτισμικά σχετικό.
Πρέπει να ξαναχτίσεις την κοινότητα κι αυτό κάνουν αυτά τα προγράμματα.
ΣΟΝ Ο'ΝΙΛ ΜΕΛΟΣ ΦΥΛΗΣ ΓΙΟΥΡΟΚ
Δίκαζα στο Σαν Φρανσίσκο, γιατί υπήρξα πολιτειακή επίτροπος για χρόνια.
Όταν γύρισα πίσω, μου έλεγαν "Δεν μπορείς να είσαι δικαστής
γιατί ξέρεις τον τάδε και τον δείνα".
Και λέω "Τους ξέρω όλους και με ξέρετε όλοι. Τι θέλετε να πείτε;"
ΔΙΚΑΣΤΗΣ ΑΜΠΙ ΑΡΧΙΔΙΚΑΣΤΗΣ
"Λέτε πριν από 500 χρόνια να τρέχαμε στο ποτάμι
να βρούμε έναν άγνωστο να μας λύσει τα προβλήματα;"
Ξέρω πώς είναι μια πολιτειακή δομή, μια ομοσπονδιακή δομή
και θεωρούσα πως αυτή η δομή δεν μας ταίριαζε.
Εδώ είναι το σπίτι μου κι ένιωθα πως αυτός ήταν ο σκοπός μου.
Κι έπρεπε να αρχίσω να κάνω ό,τι μπορούσα για να στήσω μια δομή
που θα διατηρηθεί και μετά από μένα και θα γίνει αυτό που είμαστε εμείς.
Το δικαστήριο ευεξίας προσφέρει βοήθεια
σε άτομα που έχουν προβλήματα με τα ναρκωτικά ή το αλκοόλ.
Και τους βοηθάμε να επιλύσουν όχι μόνο εκείνο το πρόβλημα,
αλλά τους ρωτάμε "Χρειάζεσαι άλλη βοήθεια;"
Είναι σαν σουπερμάρκετ φτέρης, γιατί όπου κι αν κοιτάξεις, έχει καλή.
Η Λόρα είναι η αξιωματικός πολιτισμού του δικαστηρίου.
Βοηθά τα μέλη που έρχονται στο δικαστήριο να επανασυνδεθούν με την κουλτούρα μας.
Η κόρη μου από δω ξέρει από πλέξιμο.
Προσπαθούμε να μαζεύουμε μόνο την καλύτερη φτέρη
και χρησιμοποιούμε μόνο το εσωτερικό τμήμα της για τα καλάθια.
Το ότι είμαστε εδώ…
ΤΣΕΡΙ ΜΟΥΝ ΠΕΛΑΤΙΣΣΑ ΔΙΚΑΣΤΗΡΙΟΥ
και μπορώ να φέρω τις κόρες μου
και να το κάνουμε μαζί αυτό είναι ευλογία.
Πριν δεν μπορούσα, γιατί είχα τον εθισμό, οπότε…
Θεωρώ πως όλοι οι εθισμοί πηγάζουν από ψυχικά τραύματα.
Από το ιστορικό τραύμα και το γενεαλογικό τραύμα.
Δεν το λέω ως δικαιολογία για οτιδήποτε,
αλλά πρέπει να αναγνωριστεί γι' αυτό που είναι.
Η γιούροκ λέξη για την αστυνομία σημαίνει "άντρες που κλέβουν παιδιά",
γιατί έρχονταν κι έκλεβαν τα παιδιά.
Τα πήγαιναν σε οικοτροφεία.
Υπήρχε μεγάλη κακοποίηση και η όλη νοοτροπία ήταν να θανατώνουν τον Ινδιάνο.
Αρχικά, έριχναν πολύ αλκοόλ στις κοινότητες ιθαγενών
για να φιμώσουν τους αντιτιθέμενους.
Μετά την εισβολή, μας έμειναν πολλές συμπεριφορές που δεν είχαμε πριν.
Και πρέπει να τις αντιμετωπίσουμε.
Δύσκολα ζητάς βοήθεια.
Προτού αποφασίσω να καθαρίσω,
ένιωθα ότι είχαμε εξαντλήσει κάθε βοήθεια απ' την οικογένειά μας
κι επειδή μας γύρισαν την πλάτη, έκανε δύσκολα τα πράγματα.
Ναι. Υπάρχει η ιστορία με το πουλάκι. Την έχεις ακούσει;
Είχε μια σπασμένη φτερούγα
και δεν μπορούσε να πετάξει νότια με την οικογένειά του.
Είναι στο δάσος.
Ήθελε κάπου να ξεχειμωνιάσει, ένα ασφαλές μέρος.
Το πουλάκι ανεβαίνει στη βελανιδιά και τραγουδά ένα τραγούδι ως δώρο.
Λέει "Μπορώ να μείνω μαζί σου
γιατί έχω σπασμένη φτερούγα και δεν μπορώ να πετάξω;"
Κι η βελανιδιά λέει "Έχω πολλή δουλειά για να ασχοληθώ".
Και το πουλάκι λέει "Εντάξει".
Έχει στενοχωρηθεί πολύ που κανείς δεν θέλει να το βοηθήσει.
Μετά, όμως, ανεβαίνει στη σεκόγια.
Και του λέει "Ναι, μπορείς να μείνεις μαζί μου".
Και τότε κατεβαίνει ο Πλάστης, πάει στη σεκόγια και λέει
"Εσύ θα ζήσεις περισσότερο και θα είσαι η μεγαλύτερη γι' αυτό που έκανες.
Ξέρεις να ζεις".
Πάει και στη βελανιδιά.
"Στο εξής, θα έχεις βελανίδια και θα ταΐζεις όλους τους ανθρώπους,
διότι αυτό είναι σημαντικό".
Τα διδάγματα ζωής της ιστορίας είναι ότι όλοι έχουμε ευθύνη
να προσέχουμε και να φροντίζουμε ο ένας τον άλλο.
Η υποστήριξη που είχα μέσω της φυλής
και οι πολιτιστικές δραστηριότητες που κάνουμε
με κάνουν να νιώθω ότι ανήκω κάπου
και φέρνουν μια ισορροπία.
Το γεγονός ότι είμαι εδώ για τα παιδιά μου τώρα
και τα διδάσκω είναι μεγάλο κομμάτι της επούλωσής μου.
Ναι, η αίσθηση ότι ανήκεις κάπου είναι καίριας σημασίας.
Ναι.
Κι αυτό είναι πραγματικά… Προσπαθείς πραγματικά
να φέρεις στην επιφάνεια τις ρίζες όλου αυτού για τους άλλους.
"Ποια είναι η ιστορία της προέλευσής σου;
Ποιο ήταν το τραύμα; Με τι ζεις;"
Θεωρώ πως αυτό είναι απόλυτα λογικό, και δεν το κάνουμε.
Και όλα τα καλά.
Υπάρχουν πολλά καλά.
Πού πάμε τώρα;
Πάμε στη φωτιά.
Εκπλήσσομαι τρομερά που αυτό γίνεται σε καλάθι. Τρομερά.
Κι αρχίζει να πήζει. Είναι πραγματικά…
-Πρόσεχε. -Κι άλλο ένα.
ΜΠΕΡΘΑ ΠΙΤΕΡΣ ΥΠΕΥΘΥΝΗ ΠΟΛΙΤΙΣΜΟΥ
Τα μικρά κολλάνε κάτω, οπότε πρέπει να τ' ανακατεύεις.
-Ναι. -Βλέπεις πώς είναι αυτό;
-Ναι. -Καλύτερα να πάρω το τσουκάλι…
Την κουτάλα εγώ.
Μπράβο, Μπερτ.
Μου αρέσει πάρα πολύ το σκεπτικό όλων σας.
Έχουμε πελάτες ευεξίας που έχουν αποφοιτήσει,
ωστόσο επιστρέφουν
γιατί νιώθουν ότι χρειάζονται ακόμη την επιπλέον στήριξη
ή την αγκαλιά της κοινότητας.
Και…
Τι;
Αυτός ήταν ένας απ' τους κατηγορούμενους.
Συμφωνεί. Ναι.
Έχεις συναντήσει ανθρώπους στους οποίους αυτά τα μηνύματα δεν πιάνουν;
Ό,τι κι αν προσπαθήσεις.
Ναι, έχουμε υποθέσεις που κρατούν μέχρι πέντε χρόνια. Δεν τα παρατάω.
Πρέπει να είσαι αμείλικτος.
Πρέπει να το παλεύεις συνέχεια.
Νομίζω πως όλοι ξέρουν ότι με την τιμωρία δεν μπορείς
να φτάσεις σε κάποιο ειρηνικό, ασφαλές μέρος.
Ούτε με τα παιδιά ούτε με τα συστήματα.
Πρέπει να μάθουμε, λοιπόν, απ' τη δική σου μέθοδο.
Δεν έχω λόγια να σας ευχαριστήσω όλες.
Ευχαριστώ για τον χρόνο σας. Και για όλα όσα κάνετε.
Αυτό που έχει κάνει εδώ η δικαστής Άμπι
είναι να δημιουργήσει ένα σύστημα όπου όλοι είναι εστιασμένοι
όχι μόνο στην ευθύνη του ατόμου,
αλλά στην ευθύνη της κοινότητας για εκείνο το άτομο.
Ευχαριστώ πολύ.
Κορίτσια, ξέρετε γιατί ο Πλάστης έφτιαξε τους Γιούροκ;
Όχι.
Όχι; Ο μοναδικός μας σκοπός στη ζωή είναι να επαναφέρουμε την ισορροπία στη Γη.
Κατεβάζοντας τα άσχημα πράγματα κι ανεβάζοντας τα καλά,
πιστεύουμε ότι φέρνουμε τον κόσμο
-πάλι σε ισορροπία. -Ισορροπία.
Είναι πανέμορφο, λοιπόν, αλλά και μια τεράστια ευθύνη
απέναντι στους εαυτούς μας, στην ύπαρξή μας και στον κόσμο.
"Ο Δράκουλας επιτίθεται στον Βαν Χέλσινγκ
κι εκείνος βγάζει ένα φιαλίδιο με αγιασμό και του το ρίχνει.
Μπορεί ο Βαν Χέλσινγκ να δικαιολογήσει την πράξη του ως αυτοάμυνα;"
-Ναι. -Πάτα το μπάζερ σου!
-Ναι. -Όχι.
Όχι.
"Εφόσον περάσει ο κίνδυνος της επίθεσης,
η αυτοάμυνα δεν αποτελεί πλέον υπεράσπιση".
Ένας βρικόλακας μπορεί να επιτεθεί πάντα.
Κάνεις λάθος.
Εσείς οι δυο έχετε τον ανταγωνισμό στο αίμα σας.
Δεν υπάρχει μεροληψία.
Υποτιτλισμός: Εύα Τανταλίδου